Príloha č. 12
k nariadeniu vlády č. .../2005 Z.z.

Štandardy biologickej bezpečnosti pre Laboratóriá a zariadenia narábajúce sO ŽIVÝM vírusom slintačky a krívačky

1. Laboratóriá a zariadenia, ktoré narábajú so živým vírusom slintačky a krívačky, musia spĺňať alebo prekračovať minimálne požiadavky ustanovené v „Minimálnych štandardoch pre laboratóriá pracujúce s vírusom slintačky a krívačky in vitro a in vivo“, ktoré ustanovila  komisia na kontrolu slintačky a krívačky v apríli 1985 na 26. zasadnutí v Ríme, v znení z roku 1993.

2. Laboratóriá a prevádzkarne, ktoré narábajú so živým vírusom slintačky a krívačky, sa musia podrobiť minimálne dvom inšpekciám v priebehu piatich rokov, pričom jedna inšpekcia sa vykoná neohlásene. 

3. Inšpekčný tím musí pozostávať minimálne z 
- jedného experta z Európskej  komisie,
- jedného experta pre slintačku a krívačku,
- jedného nezávislého experta pre otázky biologickej bezpečnosti v laboratóriách, ktoré sú vystavené mikrobiologickým nebezpečenstvám.

4. Inšpekčný tím predloží komisii a členským štátom správu v súlade s osobitným predpisom1).